สวัสดีค่ะ คือจะสอบถามว่าย่าของหนูมีอาการมือชา ปวดแขนตั้งแต่วันที่5ธันวาคมประมาณหัวค่ำเลยพาไปหาคุณ คุณเลยให้ยามาทานแล้ววันที่8คุณก็นัดให้ไปอีกแต่คุณพูดไม่ตรงกันจากนั้นก็ให้ยาย่าหนูมากินแต่อาการไม่ดีขึ้นเลยมีปวดบ้างเป็นบางครั้งแบบนี้ควรทำยังไงเหรอค่ะ(?)
สวัสดีค่ะ อาการมือชา ปวดแขนนั้น อาจจะมีสาเหตุมาจาก การปวดจากกล้ามเนื้อตึงตัวหรืออักเสบตามหลังการใช้งานหรือเป็นตามวัย การมีเส้นเอ็นอักเสบจากการใช้งาน หรือปวดจากปลายเส้นประสาทอักเสบ มีนรองกระดูกที่คอกดทับเส้นประสาท ทำให้ชาหรือปวดแขนขึ้นมาได้เช่นกันโดยการให้ได้การวินิจฉัยที่แน่ชัด ควรได้รับการตรวจร่างกายทางระบบประสาทโดยแพทย์ และเอ็กซเรย์เพิ่มเติมถ้ามีข้อบ่งชี้ ซึ่งส่วนใหญ่การรักษาก็คือการใช้ยาระงับอาการปวดและพักการใช้งานบริเวณที่เป็นหากอาการไม่ดีขึ้นหลังได้ยาจากแพทย์ ควรกลับไปพบแพทย์ แนะนำเป็นแพทย์ท่านเดิมที่เคยตรวจเพื่อให้เห็นอาการต่อเนื่อง และปรับยาตามเหมาะสมต่อไป พักการใช้งานบริเวณที่เป็น งดยกของหนัก และหากมีความกังวลใจควรแจ้งให้แพทย์ที่ดูแลให้ทราบ เพื่อปรับการรักษาหรือส่งต่อแพทย์เฉพาะทางที่เกี่ยวข้อง